Document ID: /roh_data/filtered/fineweb-2-filterrobots_roh.jsonl.gz/65320

La squadra da hockey svizra dals juniors è a mitsch
- Dumengia, 3.1.2016, 16:11
Ils juniors svizzers na vegnan betg relegads. Al campiunadi mundial dals U20 a Helsinki ha l'equipa naziunala era gudagnà il segund gieu da relegaziun cunter la Bielorussia, questa giada cun 6:2
En l’emprim terz ha Pius Suter dals ZSC Lions sajettà in hattrick, ils Bieloruss han dentant scursanì al 3:2. En il segund terz han ils Svizzers lura decidì il gieu cun sajettar 3 ulteriurs gols.
Gia la sonda avevan ils juniors svizzers gudagnà l’emprim gieu en la seria da best-of-3 cunter la Bielorussia cun 5:1. Grazia a questas duas victorias resta la Svizra tranter las 10 meglras equipas dals juniors dal mund.
RR Novitads 14:00